**LĒMUMS**

2018.gada 23 .februārī Ventspilī Nr.28

(protokols Nr.5; 3§)

|  |  |
| --- | --- |
| Par aizņēmumu remontdarbu veikšanai Ventspils Valsts 1.ģimnāzijā |  |

 Pamatojoties uz Latvijas Republikas likuma „Par pašvaldībām” 15.panta pirmās daļas 4.punktu, likuma „Par pašvaldību budžetiem” 22.panta 1. un 2.daļu, likuma “Par valsts budžetu 2018.gadam” 14.panta pirmās daļas 3.punktu, Ministru kabineta 2008.gada 25.marta noteikumiem Nr.196 „Noteikumi par pašvaldību aizņēmumiem un galvojumiem” un saskaņā ar Ventspils pilsētas domes saistošajiem noteikumiem Nr.2 „Ventspils pilsētas pašvaldības 2018.gada budžets”, lai nodrošinātu remontdarbus Ventspils Valsts 1.ģimnāzijā - gaiteņu, sanmezglu, kāpņu telpu, arhīva, priekštelpu un skolas palīgpersonāla kabineta remontu skolas piebūvē, divu garderobju pie skolas centrālās ieejas izbūvi un skolas bibliotēkas gala sienas kosmētisko remontu, kā arī ņemot vērā Ekonomikas un budžeta komisijas 2018.gada 21.februāra sēdes ieteikumu un Finanšu komitejas 2018.gada 21.februāra sēdes atzinumu,

Ventspils pilsētas dome

**nolemj:**

1. Ņemt Valsts kasē ilgtermiņa aizņēmumu 2018.gadā 160 000 EUR (*viens simts sešdesmit tūkstoši eiro*) apmērā, ar Valsts kases noteikto procentu likmi uz laiku līdz 10 gadiem remontdarbu veikšanai Ventspils Valsts 1.ģimnāzijā, aizņēmuma pamatsummu sākot atmaksāt ar 2019.gada 1.aprīli.
2. Aizņēmuma izņemšanu plānot pa daļām attiecīgā kalendārā gada noteiktās summas ietvaros.
3. Garantēt aizņēmuma atmaksu ar Ventspils pilsētas pašvaldības budžeta līdzekļiem.
4. Uzdot Finanšu nodaļai (K.Vitenbergs) sagatavot dokumentu paketi atbilstoši Ministru kabineta 2008.gada 25.marta noteikumiem Nr.196 „Noteikumi par pašvaldību aizņēmumiem un galvojumiem” un iesniegt tos Pašvaldību aizņēmumu un galvojumu kontroles un pārraudzības padomei.
5. Pilnvarot Ventspils pilsētas domes izpilddirektoru A.Ābeli parakstīt līgumu par šī lēmuma 1.punktā minēto projekta aizņēmumu un citu saistīto dokumentāciju.
6. Izglītības pārvaldei (I.Tamane) nodrošināt atbilstošas izmaiņas Izglītības pārvaldes 2018.gada budžeta ieņēmumu – izdevumu tāmē.
7. Finanšu nodaļai (K.Vitenbergs) nodrošināt atbilstošas izmaiņas Ventspils pilsētas pašvaldības 2018.gada budžeta kopsavilkumā.

Sēdes vadītājs,

Domes priekšsēdētāja 1.vietnieks

infrastruktūras jautājumos J.Vītoliņš